અમે લેખોમાં નોટબંધીની નકારાત્મક અસરો ઉપર આ અગાઉ પણ ઘણુંબધું લખ્યું છે. છતાં, કઈ રીતે જીએસટી અનૌપચારિક ક્ષેત્રને ખાઈ જી રહ્યું છે તે અંગે લખવું વ્યાજબી હશે. વધારાયેલ “ટ્રાન્ઝેક્શન ટેક્સ” અને અનૌપચારિક ક્ષેત્રમાં “બીઝનેસ”ને કારણે, જીએસટીનું રીફંડ મળે ત્યાં સુધી રાહ જોવામાં લાગતો ખર્ચ ઉપરાંત, અનૌપચારિક ક્ષેત્રને ટેક્સની જાળમાં લાવવા માટે આડકતરા વેરાઓની ફરી વહેંચણી કરવામાં આવી રહી છે અને આ રીતે ખાનગી કોર્પોરેટ ક્ષેત્ર પરના ભારણને ઓછું કરવામાં આવી રહ્યું છે. પ્લાન્ટેશન ઉપરાંતના કૃષિ ક્ષેત્ર સહીત, અનૌપચારિક ક્ષેત્ર નો જીડીપીમાં ફાળો ૪૫% જેટલો છે તેમજ આ ક્ષેત્ર લગભગ ૭૫% લોકોને રોજગાર પૂરો પાડે છે. બિનકૃષિયુક્ત અનૌપચારિક ક્ષેત્રના ઘણા મોટાભાગને જીએસટીમાં આવરી લેવાયો હોવાથી આ ઉદ્યમોની સફળ થવાની શક્યતાઓ ઉપર મોટો સવાલ ઉભો થયો છે, અને આમાંના કેટલાક ઉદ્યમો બંધ થઇ જવાથી રોજગાર અને આજીવિકા ઉપર ગંભીર અસરો થશે.